AKCIONI PLAN

# **ZA PROVEDBU** **ZAKLJU**Č**NIH NAPOMENA KOMITETA ZA ELIMINACIJU SVIH OBLIKA DISKRIMINACIJE** Ž**ENA**

U FEDERACIJI BOSNE I HERCEGOVINE

Indeks

Predgovor

Sažetak

Međunarodne i državne obaveze BiH: ključni principi Konvencije za eliminaciju svih oblika diskriminacije žena (CEDAW)

Ključni elementi Akcionog plana

Smjernice za korištenje (Aneks I)

Mehanizam za praćenje i izvještavanje

Bibliografija

Popis akronima

Sažetak

Komitet za eliminaciju svih oblika diskriminacije žena UN-a je, na svom 74. zasjedanju (održanom 21. oktobra – 8. novembra 2019. godine, u Ženevi), usvojio Zaključne napomene o Šestom periodičnom izvještaju za Bosnu i Hercegovinu.

Gender Centar Federacije Bosne i Hercegovine (dalje u tekstu, GCFBiH) je otpočeo prvu mjeru za pretvorbu jedne od najrelevantnijih konvencija u specifične akcije, prilagođene specifičnom kontekstu.

Ovaj dokument pruža viziju i smjernice i sačinjen je radi pružanja podrške institucijama nadležnim za provedbu da uspostave prioritete, koordiniraju akcije, pojednostave procese donošenja odluka i prate napredak (ili nedostatak napretka).

U cilju osiguravanja da provedba ovog Akcionog plana urodi pozitivnim rezultatima, neophodna je odgovarajuća koordinacija svih relevantnih institucija, kao i konsultacije sa organizacijama civilnog sektora aktivnim u ovoj oblasti. Zapravo, glavni cilj ovog dokumenta je da se stvori prostor za vlade, međunarodne organizacije i civilno društvo zajedničkim naporima proizvedu značajne promjene u politikama i finansiranju, kako bi se ostvario napredak u primjeni principa ravnopravnosti spolova u Federaciji Bosne i Hercegovine.

Konvencija sama po sebi predstavlja osnov za realizaciju ravnopravnosti žena i muškaraca i to je opsežan obavezujući dokument, jer uspostavlja program rada za države potpisnice za uspostavljanje jednakih mogućnosti i pristupa za žene cijelom setu prava u oblasti obrazovanja, zdravlja i reprodukcije, zapošljavanja, političkog i javnog života, itd. Ovaj okvir, koji je dalje specificiran Zaključnim napomenama Komiteta, uspostavlja odrednice za akciju na kojima sve nadležne institucije u državi imaju obavezu da rade i predstave u kojoj mjeri su ostvarili napredak u provedbi.

Ovaj Akcioni plan se temelji na utvrđivanju **početnog stanja**, u oblastima u kojima je trenutno stanje objektivno procijenjeno, jer su podaci prikupljani prema dostupnim posljednjim javno objavljenim izvještajima, uključujući i Izvještaj Federacije Bosne i Hercegovine o provedbi Konvencije za eliminaciji svih oblika diskriminacije žena UN-a[[1]](#footnote-1), Izvještaj Federacije Bosne i Hercegovine o implementaciji Konvencije Vijeća Europe o sprječavanju i borbi protiv nasilja nad ženama i nasilja u porodici [[2]](#footnote-2), te Alternativni izvještaji o provedbi Konvencije za eliminaciju svih oblika diskriminacije žena predstavljeni od strane relevantnih aktera civilnog sektora[[3]](#footnote-3) (za više informacija konsultirati Bibliografiju).

U cilju ostvarivanja **ciljeva** definiranih Zaključnim napomenama, pažljivo su razrađene specifične **aktivnosti** i instrumenti za mjerenje napretka uspostavljeni kroz dosljedan set **SMART indikatora**. Pored toga, uspostavljene su jasno razgraničene uloge i **odgovornosti** za svaku potrebnu akciju, što doprinosi jačanju odgovornosti nadležnih institucija. Konačno, prioriteti su uspostavljeni prema **vremenskom okviru** navedenom u publikaciji Zaključnih napomena do roka za podnošenje narednog periodičnog izvještaja.

Zaključno, Akcioni plan pruža okvir za odgovornost i jača sposobnost zainteresiranih strana da aktivno zagovaraju promjenu u Federaciji Bosne i Hercegovine, kao i da prate bilo koju vrstu napredka u njegovoj provedbi.

Međunarodne i državne obaveze BIH

Bosna i Hercegovina je preuzela određene obaveze na međunarodnom i državnom nivou ratificiranjem nekoliko konvencija o principima za unapređivanje ravnopravnosti spolova i ugradila ih u domaći pravni okvir.

Sljedeće konvencije i dokumente je, među ostalim, važno pomenuti zbog njihove relevantnosti za unapređivanje ravnopravnosti spolova i eliminacije postojeće diskriminacije žena kroz izradu posebnih instrumenata za njihovu provedbu:

* *Konvencija za eliminaciju svih oblika diskriminacije* ž*ena UN-a (UN CEDAW)* iz 1979. godine, koja je ratificirana od strane BIH u 1993. godini, koja obavezuje države članice da zabrane diskriminaciju žena u svim njenim oblicima pojavnosti, prihvatajući da, svim raspoloživim sredstvima, bez odlaganja, razviju politiku eliminacije diskriminacije žena, te u u tom cilju, preduzmu sljedeće mjere:

 (a) da ugrade princip ravnopravnosti muškaraca i žena u svoje državne ustave i poduzmu druge odgovarajuće mjere u zakonodavstvu, ukoliko još uvijek nisu, kao i druge mjere, kako bi se osiguralo i ostvarenje ovog principa u praksi;

(b) da usvoje zakonodavne i druge mjere, uključujući i sankcije da, gdje je prikladno, zabrane diskriminaciju žena.

* *Pekin*š*ka deklaracija i Platforma za akciju iz 1995. godine,* kojauspostavlja osnov za primjenu principa rodneravnopravnost u praksi i predlaže državama članicama da “identificiraju problem i osiguraju da strateški ciljevi zajedno sa konkretnim akcijama budu provedeni od strane različitih aktera u cilju poboljšanja položaja svih žena”
* *Vije*ć*e Evrope Odbor ministara Preporuka CM/Rec (2007)/17* o “Standardima i mehanizmima za ravnopravnost spolova”, prema kojoj države članice ostaju u obavezi da “usvoje i provedu državne akcione planove koji promoviraju ravnopravnost spolova, kao i indikatore za mjerenje rezultata i napretka za vrijeme provedbe”.

Evropska konvencija za zaštitu ljudskih prava i osnovnih sloboda, koja se prema Ustavu direktno primjenjuje u Bosni i Hercegovini, osigurava najviši nivo međunarodno priznatih prava i osnovnih sloboda, tako da se i svi ti principi direktno prenose u domaći pravni okvir. Istovremeno, BiH je usvojila nekoliko zakona koji dalje definiraju pozitivne obaveze države u oblasti nediskriminacije žena, kao što su:

* *Zakon o ravnopravnosti spolova iz* 2003. godine (izmijenjen i dopunjen u 2010. godini) koji je izrađen na osnovu Konvencije za eliminaciju svih oblika diskriminacije žena (CEDAW), koji zagovara ravnopravnost spolova u privatnoj i javnoj sferi života, te zabranjuje diskriminaciju na temelju spola i seksualne orijentacije. Zakon o ravnopravnosti spolova je najvažniji mehanizam za unapređivanje ravnopravnost spolova u Bosni i Hercegovini. Pored toga, Zakon je, također, popraćen sa nekoliko provedbenih instrumenata, kao sto su Gender akcioni planovi BiH, koji su usvojeni nekoliko puta uzastopno, do sadašnjeg koji je na snazi za period 2018-2022.
* *Zakon o zabrani diskriminacije iz* 2009. godine (izmijenjen i dopunjen u 2016. godini) koji u članu 2. navodi zabranu diskriminacije “prema bilo kojem licu ili grupi lica na osnovu spola, seksualne orijentacije, rodnog identiteta, spolnih karakteristika” među ostalim osnovama. Pored toga, ovaj Zakon uređuje da će svi zakoni i opći propisi biti usklađeni sa odredbama ovog Zakona u roku od godinu dana od dana stupanja na snagu. Nažalost, dosad nije uspostavljen koncenzus između dva entiteta i Ministarstva za ljudska prava i izbjeglice BiH da se ovaj Zakon dalje operacionalizira u akcioni plan.

Ključni principi Konvencije za eliminaciju svih oblika diskriminacije žena UN-a

U toku provedbe ovog Akcionog plana, nekoliko ključnih principa sadržanih u Konvenciji za eliminaciju svih oblika diskriminacije žena uvijek treba uzeti u obzir. Zapravo, kao što je naprijed navedeno, glavne karakteristike okvira obaveza prema Konvenciji za eliminaciju svih oblika diskriminacije žena se temelje i na činjenici da se taj veoma opsežan dokument oslanja na tri ključna principa:

* Obaveza poštivanja ravnopravnosti u zakonima i politikama;
* Obaveza zaštite žena od direktne i indirektne diskriminacije;
* i obaveza ispunjavanja ženskih prava kroz poštivanje ravnopravnosti i eliminaciju diskriminacije na temelju spola u cijelom spektru ekonomskih socijalnih prava.

Stoga, prema navedenim obavezama, relevantne nadležne institucije u FBiH su dužne raditi na rješavanju stereotipa, stigme i nasilja, tako što će posvetiti pažnju rješavanju socio-ekonomskih pitanja za žene u nepovoljnom položaju i jačanju učešća žena.

Prvi korak je osigurati suštinsku primjenu principa ravnopravnosti spolova iz Konvencije za eliminaciju svih oblika diskriminacije žena ili nediskriminacije na temelju spola kroz primjenjivanje pozitivne obaveze provedbe politika za korigovanje postojećih diskriminatornih praksi i zakona. Istovremeno, treba posvetiti pažnju provedbi privremenih posebnih mjera za korigovanje postojećeg historijski nepovoljnog položaja žena.

Zbog činjenice da Konvencija pokriva sve sfere života, neophodna je određena prioritizacija, jer neke oblasti nalažu hitnu pažnju. Ti prioriteti su već sadržani u Zaključnim napomenama Komiteta koje nalažu da FBiH posebnu pažnju treba posvetiti sljedećem:

* Eliminirati sve oblike nasilja nad ženama i djevojčicama, kako u

 javnoj, tako i u privatnoj sferi, uključujući TLj;

* Eliminirati sve štetne prakse kao što su rani i prisilni brakovi;
* Eliminirati barijere za socio-ekonomska prava, kao što je pristup plaćenom materinskom odsustvu i odgovarajućoj zdravstvenoj zaštiti i osiguranju;
* Osigurati političko učešće žena, kao preduvjet za garantiranu punu demokratizaciju društva, uvođenjem privremenih posebnih mjera koje djeluju učinkovito i brzo donose rezultate.

Prioritizacija u okviru ovog Akcionog plana neće ni na koji način značiti da ne treba posvetiti pažnju svim sferama ženskih ljudskih prava, kako je to utvrđeno Konvencijom, ona samo uspostavlja vremenski okvir za provedbu i služi kao vodič za nadležne institucije kako bi se ostvario jači učinak u provedbi.

Ključni elementi Akcionog plana

Ovaj Akcioni plan se temelji na 6 ključnih faktora kojima će se osigurati ostvarivanje visokog učinka:

1. **Politička volja:** Jaka i postojana politička volja od strane relevantnih lidera. Vlada Federacije Bosne i Hercegovine je pružila kontinuiranu političku podršku procesima provedbe, praćenja i izvještavanja o napretku ispunjavanju obaveza prema Konvenciji (CEDAW) u okviru teritorije FBiH.
2. **Izrada:** ovaj Akcioni plansesastoji od logičkog okvira sa specifičnim ciljevima (uspostavljenim Zaključnim napomenama Komiteta), aktivnostima, indikatorima, nadležnim akterima i vremenskim okvirima.
3. **Koordinacija:** GCFBiH je mehanizam koji kontinuirano vodi koordinaciju za svu akciju u provedbi Konvencije. U ovom Akcionom planu, GCFBiH jasno definira uloge i odgovornosti, kao i koordinaciju i mehanizam odgovornosti za sve nadležne institucije.
4. **Inkluzija**: dodatno i za vrijeme ukupnog procesa izrade ovog Akcionog plana, kao i provedbe, monitoringa i izvještavanja o provedbi Konvencije za eliminaciju svih oblika diskriminacije žena, sve zainteresirane strane, kako nositelji prava, tako i nositelji odgovornosti, su pravično zastupljeni. (Vidi detaljan spisak ispod).
5. **Monitoring i izvještavanje**: Ovaj Akcioni plan sadrži mehanizam za monitoring i izvještavanje o njegovoj provedbi. Monitoring napretka ostvarenog u toku utvrđenog roka će biti procijenjen primjenom seta SMART indikatora definiranih prema ciljevima i aktivnostima. Koordinacioni odbor (vidi sasatav ispod) je odgovoran za monitoring provedbe akcionog plana kojom koordinira GCFBiH.
6. **Budžet**: Institucije Federacije BiH u skladu sa svojim nadležnostima i u saradnji sa GCFBiH, će osigurati da se za vrijeme razmatranja budžeta dodijele odgovarajuća sredstva za provedbu Akcionog plana, za ljudske i finansijske resurse, u skladu sa prioritetima utvrđenim vremenskim okvirom Akcionog plana.

**Glavne zainteresirane strane: nositelji odgovornosti i nositelji prava**

Federalno ministrastvo pravde

Federalno ministarstvo rada i socijalne politike

Federalno ministarstvo unutrašnjih poslova

Federalno ministarstvo zdravstva

Federalno ministarstvo obrazovanja i nauke

Federalno ministarstvo poljoprivrede, vodoprivrede i šumarstva

Federalno ministarstvo razvoja, poduzetništva i obrta

Federalno ministarstvo prostornog planiranja

Fedralni zavod za zapošljavanje

Federalni zavod za javno zdravstvo

Kantonalni sudovi - svi

Kantonalna tužilaštva – sva

Kantonalni zavodi za besplatnu pravnu pomoć – svi

**Predstavnici nositelja prava, organizacije civilnog društva aktivne u oblasti unapređivanja ženskih prava u FBiH:**

Centar za besplatnu pravnu pomoć za žene Zenica ,

Fondacija CURE, Sarajevo,

Fondacija lokalne demokratije, Sarajevo,

Inicijativa i civilna akcija (ICVA), Sarajevo,

Udruženje Zemlja djece u BiH , Tuzla,

Udruženje Bolja budućnost, Tuzla

Ženska romska mreža Uspjeh

Sarajevski otvoreni centar,

Mreža žena sa invaliditetom,

Udruženje Bosansko Grahovo,

Inicijativa Građanke za ustavne promjene,

Prava za sve, Sarajevo ,

TRIAL International – Ured u BiH.

Asocijacija XY - Sarajevo

Udruženje Prava za sve

Kako koristiti smjernice (Aneks I)?

Aneks I sadrži Smjernice koji se odnose na svaku pojedinačnu napomenu iz Zaključnih napomena Komiteta za eliminaciju svih oblika diskriminacije žena i služi kao vodič za nadležne institucije da osiguraju jači učinak u provedbi, a za nositelje prava da prate napredak (ili nedostatak napretka) i da naprijed pomenute drže odgovornim.

GLAVNI CILJEVI

 [Š](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjI4oTjwevsAhXxsYsKHbpEDYgQFjAAegQIAxAC&url=https%3A%2F%2Fhr.wikipedia.org%2Fwiki%2F%25C5%25A0ipovo&usg=AOvVaw1ZbVF1UcjjAUsCRjgTSJlG)TA RADIMO?

ZAŠTO TO RADIMO? ( analiza početnog stanja)

KAKO TO RADIMO? ( aktivnosti)

KO TO RADI? ( akteri nadlezni za provedbu)

KADA TO RADIMO? ( vremenski okvir)

CEDAW - Konvencija za eliminaciju svih oblika diskriminacije zena

Smjernice su izrađene na način da se osigura adekvatan odgovore na pet ključnih pitanja koja se odnose na Akcioni plan:

***Šta*** radimo u Akcionom planu? Glavni ciljevi su uspostavljeni Zaključnim napomenama koje je Komitet za eliminaciju svih oblika diskriminacije žena izdao i objavio u novembru 2019. godine.

***Za*š*to*** provodimo Akcioni plan? Provedena analiza stanja da bi se procijenilo u kojoj mjeri su institucije Federacije BiH i kantoni proveli glavne ciljeve. Kao što vidimo u mnogim oblastima koje pokriva Konvencija (CEDAW) ima još mnogo toga za ostvariti prije roka za podnošenje narednog izvještaja.

***Kako*** provodimo Akcioni plan? U cilju rješavanja pitanja koja proizilaze iz sadašnjeg početnog stanja, pažljivo je definirana lista aktivnosti da se otkloni status quo situacija i osigura napredak u ostvarivanju glavnih ciljeva. Dodatno, u cilju olakšavanja pristupa za praćenje napretka, osmišljen je set SMART indikatora za svaku aktivnost.

***Ko*** provodi Akcioni plan? Kao vodič za sve nositelje odgovornosti za svaki cilj i aktivnost, raspoređene su jasne uloge i odgovornosti među nadležnim akterima.

**\*\*\*Važna napomena koja se odnosi na odjeljak putokaza koji nosi naziv: Nadležnost.** Naime, iako je ovo Akcioni plan namjenjen prvenstveno institucijama Federacije BiH, i iako je provedba aktivnosti predviđena za kantone, ima nekoliko ciljeva kod kojih glavne nadležnosti pripadaju institucijama Bosne i Hercegovine, kao I institucijama Republike Srpske. Stoga je, u takvim slučajevima, naznačno da će državni nivo odlučiti koja će institucija nositi krajnju odgovornost za ostvarivanje ciljeva iz Zaključnih napomena Komiteta za eliminaciju svih oblika diskriminacije žena. Na primjer, ratifikacija Konvencije Međunarodne organizacije rada je u nadležnosti Ministarstva civilnih poslova Bosne i Hercegovine.

U nekim drugim slučajevima, neophodna je saradnja izmedju institucije na državnom nivou i institucija Federacije BiH kako bi se odstvarili ciljevi, a za takve slučajeve, u ovom smjernicama, provedba te aktivnosti je naznačena kao isključiva nadležnost odgovarajuće institucije FBiH. Na primjer, uspostavljanje mehanizma za monitoring Gender akcionog plana BiH, neophodno je uspostaviti odgovarajući mehanizam na institucija Federacije BiH, te uspostaviti osiguravajući saradnju sa mehanizmom na državnom nivou.

***Kada*** to radimo? S obzirom da ima mnogo ciljeva koji su uspostavljeni Zaključnim napomenama i da su oni raspoređeni u mnogim oblastima, uspostavljen je određen sistem prioritizacije prema vremenskom okviru, jer neke mjere nalažu hitnu akciju, dok druge nalažu postepene korake, oslanjajući se na pravac koji je uspostavljen Akcionim planom. Vremenski okvir podrazumijeva vrijeme od momenta kada je Vlada Federacije BiH zaprimila Zaključne napomene, do narednog roka za podnošenje izvještaja. Podijeljen je na godine, a one su podijeljene u kvartale, radi lakšeg provođenja faze planiranja za sve nositelje odgovornosti.

Mehanizam za monitoring i izvještavanje

***Monitoring i izvještavanje***

Svrha uspostavljanja mehanizma za monitoring i izvještavanje je da se obezbijedi sistematično prikupljanje tačnih, blagovremenih i pouzdanih podataka o provedbi Akcionog plana, a samim tim i Konvencije (CEDAW).

Uloga GCFBiH je ključna u tom procesu, jer ima za cilj promoviranje ravnopravnosti spolova u Federaciji Bosne i Hercegovine i provedbu principa sadržanih u međunarodnim konvencijama i sporazumima za potrebe Vlade Federacije BiH, stručnih tijela Vlade, premijera i zamjenika premijera, federalnih ministarstava i drugih federalnih institucija.

Stoga je, u tom kontekstu, proces monitoringa i izvještavanja o Akcionom planu, kojim upravlja GCFBiH, podijeljen u tri faze:

1. GCFBiH prikuplja sve informacije i podatke od nadležnih institucija koje izvještavaju prema SMART indikatorima i vremenskom okviru. Dodatno, GCFBiH prikuplja informacije i podatke i od organizacija civilnog društva o stanju u svim oblastima koje pokriva Konvencija (CEDAW), jer one imaju ekspertizu u tematskim pitanjima.
2. GCFBiH organizira dva sastanka sa nosteljima odgovornosti i nositeljima prava radi razmatranja indikatora i usvajanja zajedničke liste indikatora

1. GCFBiH podnosi izvještaj Vladi Federacije BiH na razmatranje i odobravanje.

Bibliografija

AGE BiH, *Action Plan for the implementation of the UN Security Council Resolution 1325 “Women, Peace and Security”in Bosnia and Herzegovina for the period 2018-2022*, August 2018, Sarajevo.

AGE BiH, *Izvještaj o napretku u primjeni Pekinške deklaracije i Platforme za djelovanje u BiH u okviru procesa Peking +25,* April 2019, Sarajevo

AGE BiH, *Zaključna zapažanja na Šesti periodični CEDAW izvještaj Bosne i Hercegovine: Preporuke za institucije Bosne i Hercegovine,* 2019, Sarajevo.

BiH Government, *Responses To The Follow-Up Questions at the 74 Session of the United Nations Committee on the Elimination of Discrimination against Women*, October 2019, Sarajevo.

Edita Miftari, *Violence against Women in Politics in Bosnia and Herzegovina*, Westminster Foundation, 2019, Sarajevo

FBIH ministarstvo razvoja, poduzetništva i obrta*, Akcioni Plan Za Razvoj Poduzetništva Žena u Federaciji Bosne I Hercegovine (2018-2020),* May, 2018, Sarajevo.

FBiH Vlada, *Izvještaj Federacije Bosne i Hercegovine o provođenju UN CEDAW - Odgovori na listu dodatnih pitanja CEDAW Komiteta u vezi sa Šestim periodičnim izvještajem Bosne i Hercegovine o provođenju UN Konvencije o eliminaciji svih oblika diskriminacije žena za izvještajni period 2013-2016,* May 2019, Sarajevo.

FBiH Vlada, *Izvještaj Federacije Bosne i Hercegovine o implementaciji Konvencije Vijeća Europe o sprečavanju i borbi protiv nasilja nad ženama i nasilja u porodici za period 2017-2018 – Odgovori na GREVIO upitnik,* December 2019, Sarajevo.

FBiH Vlada, *Objedinjeni operativni plan ministarstava i institucija Federacije Bosne i Hercegovine za za implementaciju Gender akcionog plana Bosne i Hercegovine za period 2019. – 2022 godine*, December 2019, Sarajevo.

FBiH Vlada, *Strategija razvoja FBiH 2021-2027*, juni 2020, Sarajevo

FBiH Government, *Strategy for the Advancement of Status and Rights of Persons with Dissabilities in the FBIH* (2016-2021),

Aleksandra Petrićet all, *Report Of Non Governmental Organizations On The Implementation Of The Concluding Observations And Recommendations Of CEDAW Committee For Bosnia And Herzegovina 2013-2017*, November 2016, Sarajevo.

Foundation United Women Banja Luka et all**,** *Written Information for the Adoption of the List of Issues by the Committee on the Elimination of Discrimination of Violence against Women*, January 2019, Sarajevo.

UN CEDAW Committee*, Sixth periodic report submitted by Bosnia and Herzegovina under article 18 of the Convention, due in 2017*, July 2018,

UN CEDAW Committee, *Concluding observations on the sixth periodic report of Bosnia and Herzegovina*, November 2019.

UNDP BiH, *Baseline Study On Barriers To Political Participation Of Women In Bosnia And Herzegovina,* 2019, Sarajevo.

Popis akronima

|  |  |
| --- | --- |
| ARS BiH | Agencija za ravnopravnost spolova Bosne i Hercegovine |
| BiH | Bosna i Hercegovina |
| CEDAW | Konvencija za eliminaciju svih oblika diskriminacije žena |
| OCS | Organizacije civilnog sektora |
| GCFBiH | Gender Centar Federacije Bosne i Hercegovine |
| GREVIO | Grupa eksperata za borbu protiv nasilja nad ženama i nasilja u porodici  |
| FBiH | Federacija Bosne i Hercegovine |
| SMART | Specifični – Mjerljivi- Ostvarivi-Relevantni- Vremenski određeni |
| UN | Ujedinjeni narodi |

1. Izvještaj Federacije Bosne i Hercegovine o provođenju Kovencije za eliminaciju svih oblika diskriminacije zena UN-a (UN CEDAW ) za FBiH - Odgovori na listu dodatnih pitanja CEDAW Komiteta u vezi sa Šestim periodičnim izvještajem Bosne i Hercegovine o provođenju UN Konvencije o eliminaciji svih oblika diskriminacije žena za izvještajni period 2013-2016, May 2019, Sarajevo. [↑](#footnote-ref-1)
2. Izvještaj Federacije Bosne i Hercegovine o implementaciji Konvencije Vijeća Europe o sprječavanju i borbi protiv nasilja nad ženama i nasilja u porodici za period 2017-2018 – Odgovori na GREVIO upitnik, December 2019, Sarajevo. [↑](#footnote-ref-2)
3. Izvještaj organizacija civilnog društva o primjeni zaključnih zapažanja i preporuka CEDAW komiteta za Bosnu i Hercegovinu, novembar 2016, Sarajevo

Written Information for the Adoption of the List of Issues by the Committee on the Elimination of Discrimination of Violence against Women, January 2019, Sarajevo. [↑](#footnote-ref-3)